The Righteous Brothers

**The Righteous Brothers** je ime američkog pop dueta, kojeg su tvorili 
pjevači **Bill Medley** i **Bobby Hatfield**. Osobito su bili produktivni i popularni između 1962 - 1968, ponovno su se aktivirali 1974 i radili do 2003, kad je umro Hatfield. Njihovi vrlo emotivni glasovi zvučali su tako *[[blues]]erski* da mnogi i danas misle da su oni bili crnački duet, međutim oni su bili bijelci - pioniri muzičkog stila kojeg se danas zove blue-eyed soul.

Medley i Hatfield bili su izuzetno talentirani pjevači velikih pjevačkih mogućnosti, Medley je imao dubok topli bas-baritone glas, dok je Hatfield mogao uvijek otpjevati visoke tonove svojim tenorom. 
 
## Historija dua Righteous Brothers
*Bill Medley* i *Bobby Hatfield* počeli su pjevati u peteročlanom vokalnom sastavu iz Los Angelesa *The Paramours*, 1962 odlučili su se odvojiti i nazvati *The Righteous Brothers*
*The Righteous Brothers* počeli su snimati za malu izdavačku kuću *Moonglow* 1963 godine, snimivši za njih 2 albuma na kojem su se našla i njihova prva dva relativno uspješna hita: *Little Latin Lupe Lu* i *My Babe*. Nihov prvi pravi veliki hit bio je singl **You've Lost That Lovin' Feelin** kojeg su snimili za diskografsku kuću Philles Records 1965 godine. Tu pjesmu producirao je Phil Spector, i ona je bila jedan od njegovih prvih radova u kojem je oprobao svoju tehniku snimanja - * Zvučni zid (Wall of Sound)*.
Ta pjesma ispala je jedna od najuspješnijih pop pjesama svih vremena, po broju izvođenja 
na radio stanicama u Americi Prateći vokal pjevala je tada još nepoznata Cher koja je radila kod Spectora.

Nakon ovog uspjeha, Righteous Brothersi snimili su sa Spectorom još nekoliko hitova 1965, to su bile; *Just Once in My Life*, *Ebb Tide* i Unchained Melody (izvorno je to bila B-strana ploče *Hung on You*).

I pored svih uspjeha kojeg su imali sa *Spectorom*, Righteousi nisu mogli izdržati daljnju suradnju sa njim zbog njegova karaktera, tako je njihov ugovor koji su sklopili sa njegovom izdavačkom kućom *Philles Records* prodan drugoj diskografskoj kući *Verve/MGM Records* 1965.
 
Njihov slijedeći singl bio je 1966 *(You're My) Soul and Inspiration* pjesma napravljena potpuno u duhu Phil Spectora (producent Bill Medley, bio je u stanju u potpunosti imitirati Spectorov stil muzičke produkcije). Ta pjesma koju su napisali Cynthija Weil i Barry Mann (aranžirman Jack Nitzsche), ubrzo je postala njihov drugi #1 američki, ali u Britaniji nije nije dobro prošla. 
Nakon 40 hitova, među kojima su bili *He* i *Go Ahead And Cry*, njihova popularnost počela je padati. Nakon toga razišli su se i prestali djelovati sedam godina.
### Raspad Righteous Brothersa
*Medley* je snimio par pjesama kao solo pjevač, dok je drugi član dueta *Bobby Hatfield* pokušao vrlo kratko surađivati s pjevačem i bubnjarem *Jimmy Walkerom* (iz sastava The Knickerbockers), služeći se čak i imenom Righteous Brothersa, ali ni jedan ni drugi nisu napravili nekakav značajniji uspjeh. 1974, Medley i Hatfield okupili su se za nastup u showu *[[Sonny & Cher]] Hour*.
### Ponovno zajedno
Od 1974 godine rade za diskografsku kuću *Haven Records*, koju su vodili Dennis Lambert i Brian Potter. Uspjeli su izdati hit *Rock and Roll Heaven*, koja se popeo na #3 Billboard Hot 100 liste popularnosti u Americi, u Britaniji i Evropi je doživio fijasko. Kuriozum je da su taj hit izvodile brojne nesretne rano preminule rock zvijezde kao; Janis Joplin, Jimi Hendrix, Jim Morrison, Otis Redding, Jim Croce i Bobby Darin.

Medley je uspio i kao solo pjevač 1984, uspio je izbaciti country hit *Till Your Memory's Gone* i *I Still Do* i 1987 godine pjesmu u duetu s Jennifer Warnes *(I've Had) The Time of My Life*, (soundtrack filma *Dirty Dancing*) koja je postala hit, dobila nagradu Grammy i Oscara.

1990 godine, reizdan im je hit Unchained Melody koji je bio soundtrack uspješnog filma *Ghost*, pjesma je ponovno postala #1 za nove generacije slušaoca. *Righteous Brothersi* su uvršteni u *Rock and Roll Hall of Fame* 10. marta 2003.

### Smrt Bobbyja Hatfielda

Tenor dueta Bobby Hatfield pronađen je mrtav u hotelskoj sobi u mjestu *Kalamazoo*, Michigan 5. novembra 2003, pola sata prije predviđenog nastupa na Univerzitetu Zapadni Michigan. Smrt je pripisana uzimanju kokaina i zatajenju srca.

## Diskografija
### Američke i britanske singl ploče
* 1963: *Little Latin Lupe Lu* - #49 SAD
* 1963: *My Babe* - #75 SAD (reizdanje 1965 #101 SAD)
* 1964: *You've Lost That Lovin' Feelin* - **#1 SAD**, **#1 UK
* [[1965]]: ''Bring Your Love to Me'' - # 83 SAD / ''Fannie Mae'' - #117 SAD
* 1965: ''Just Once in My Life'' - #9 SAD
* 1965: ''You Can Have Her'' - #67 SAD
* 1965: ''Justine'' - #85 SAD 
* 1965: ''[[Unchained Melody]]'' - #4 SAD, #14 UK / ''Hung on You'' - #47 SAD
* 1965: ''Ebb Tide'' - #5 SAD, #48 UK 
* [[1966]]: ''Georgia On My Mind'' - #62 SAD
* 1966: ''(You're My) Soul and Inspiration" - **#1 SAD** (Zlatna ploča), #15 UK 
* 1966: ''He'' - #18 SAD / ''He Will Break Your Heart'' ''He Don't Love You (Like I Love You)'' - #91 SAD
* 1966: ''Go Ahead and Cry'' - #30 SAD
* 1966: ''On This Side of Goodbye'' - #47 SAD
* 1966: ''White Cliffs of Dover'' - #21 UK
* 1967: ''Melancholy Music Man'' - #43 SAD 
* 1967: ''Stranded in the Middle of No Place'' - #72 SAD 
* 1969: ''You've Lost That Lovin' Feelin'' (reizdanje) - #10 UK 
* 1974: ''Rock and Roll Heaven'' - #3 SAD, autor Alan O'Day
* 1974: ''Give It to the People'' - #20 SAD
* 1974: ''Dream On'' - #32 SAD
* 1977: ''You've Lost That Lovin' Feelin'' (reizdanje) - #42 UK 
* 1990: ''[[Unchained Melody]]'' (reizdanje) - #13, a na **Adult Contemporary #1** SAD, **#1 UK*'
* 1990: *Unchained Melody* (novo izdanje za Curb Records) - #19 SAD (Platina) 
* 1990: *You've Lost That Lovin' Feelin* / *Ebb Tide'' (reizdanje) - #3 UK

## Izvori

## Vanjske veze
* Diskografija Righteous Brothers
* Članak o The Righteous Brothersima